Na temelju članka 28. Zakona o zaštiti i spašavanju („Narodne novine“ broj 174/04, 79/07, 38/09. i 127/10), članka 17. Pravilnika o metodologiji za izradu procjena ugroženosti i planova zaštite i spašavanja („Narodne novine“ 30/14. i 67/14) i članaka 30. Statuta Općine Sveti Ivan Žabno („Službeni glasnik Koprivničko- križevačke županije“ broj 10/13), Općinsko vijeće Općine Sveti Ivan Žabno na 13. sjednici održanoj 30. ožujka 2015. donijelo je

ODLUKU

o donošenju Plana zaštite i spašavanja i Plana civilne zaštite Općine Sveti Ivan Žabno

Članak 1.

Donosi se Plan zaštite i spašavanja i Plan civilne zaštite Općine Sveti Ivan Žabno

Članak 2.

Plan zaštite i spašavanja i Plan civilne zaštite Općine Sveti Ivan Žabno temelje se na Procjeni ugroženosti stanovništva, materijalnih i kulturnih dobara i okoliša od nastanka katastrofa i velikih nesreća za Općinu Sveti Ivan Žabno od 15. rujna 2014. godine i članku 9. Pravilnika o metodologiji za izradu procjena ugroženosti i planova zaštite i spašavanja („Narodne novine“ 30/14. i 67/14)

Članak 3.

Plan zaštite i spašavanja i Plan civilne zaštite Općine Sveti Ivan Žabno čine sastavni dio ove Odluke i nalaze se u prilogu.

Članak 4.

Stupanjem na snagu ove Odluke prestaju važiti Plan zaštite i spašavanja Općine Sveti Ivan Žabno KLASA: 810-03/11-01/05, URBROJ: 2137/19-02/1-11-1 od 8. prosinca 2011. godine, Plan civilne zaštite Općine Sveti Ivan Žabno KLASA: 810-03/11-01/06, URBROJ: 2137/19-02/1-11-1 od 8. prosinca 2011. godine i Zaključak o donošenju Izmjena i dopuna Plana zaštite i spašavanja Općine Sveti Ivan Žabno i Plana civilne zaštite Općine Sveti Ivan Žabno („Službeni glasnik Koprivničko- križevačke županije“ broj 19/13).

Članak 5.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 810-03/15-01/01

URBROJ: 2137/19-02/1-15-3

Sveti Ivan Žabno, 30. ožujka 2015.

PREDSJEDNICA:

Dunja Trakoštanec Jokić